Diari Oficial de la Generalitat Valenciana


Sumari del DOGV 5048, del 13-07-2005 (2005/8168)

RESOLUCIÓ de 5 de juliol de 2005, del rector de la Universitat Politècnica de València, referent a la creació de un fitxer automatitzat d'aquesta administració pública en aplicació de l'article 20 de la Llei orgànica 15/1999, de 13 de desembre, de protecció de dades de caràcter personal.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2005/07/05/(1)/dof/vci/html**

### Dades del document

Número de DOGV
:   5048

Data del DOGV
:   13-07-2005

Secció del DOGV
:   I. DISPOSICIONS GENERALS

Número del document
:   2005/8168


Data del document
:   05-07-2005

Organisme emissor
:   Universitat Politècnica de València

Tipus de document
:   Resolució

Descriptors 

:   * dades personals
    * universitat
    * base de dades
    * legislació

RESOLUCIÓ de 5 de juliol de 2005, del rector de la Universitat Politècnica de València, referent a la creació de un fitxer automatitzat d'aquesta administració pública en aplicació de l'article 20 de la Llei orgànica 15/1999, de 13 de desembre, de protecció de dades de caràcter personal. [2005/X8168]
  
L'article 20 de la Llei orgànica 15/1999, de 13 de desembre, de protecció de dades de caràcter personal, preveu que la creació, modificació o supressió dels fitxers de les administracions públiques només podran fer-se mitjançant disposició general publicada en el Boletín Oficial del Estado o diari oficial corresponent.
  
En compliment d'aquest mandat legal, el Rectorat de la Universitat Politècnica de València resol:
  
Primer
  
Aprovar la creació del fitxer que es relaciona en l'annex I d'aquesta disposició.
  
Segon
  
La Universitat Politècnica de València prendrà les mesures necessàries d'índole tècnica i organitzativa per garantir la seguretat de les dades de caràcter personal del fitxer que es menciona en l'annex.
  
Tercer
  
La persona responsable del fitxer automatitzat relacionat en l'annex adoptarà les mesures necessàries per a assegurar que les dades de caràcter personal s'utilitzaran exclusivament per a les finalitats que en van justificar la creació.
  
Quart
  
El personal afectat pel fitxer automatitzat relacionat en l'annex pot exercir el seu dret d'accés, de rectificació i de cancel·lació de les dades, i d'oposició al seu tractament, davant l'òrgan competent i en la forma reglamentària establida, en els casos previstos en la legislació vigent.
  
Cinqué
  
En els casos en què es prevegen comunicacions de dades dels responsables dels fitxers automatitzats, la Universitat Politècnica de València advertirà els cessionaris de dades de caràcter personal de l'obligació d'utilitzar-los exclusivament per a la finalitat de la cessió.
  
Sisé
  
La present resolució entrarà en vigor l'endemà de la publicació en el Diari Oficial de la Generalitat Valenciana.
  
València, 5 de juliol de 2005.- El rector: Juan Juliá Igual.
  
ANNEX I
  
Fitxer Xarxa Fòrum UNESCO «Universitat i Patrimoni».
  
Finalitat i usos previstos: Divulgació de notícies i activitats de la xarxa internacional Fòrum UNESCO i realització d'estadístiques.
  
Persones o col·lectius de què s'obtenen les dades o que resulten obligats a subministrar-les: personal científic i/o tècnic especialitzat o interessat en àrees temàtiques relacionades amb la salvaguarda del Patrimoni.
  
Procediment de recollida de les dades: els propis interessats proporcionen les dades per mitjà d'un formulari imprés o electrònic via Internet.
  
Estructura bàsica del fitxer i descripció de les dades recollides: Dades de caràcter identificador, de característiques personals, acadèmics i professionals, dades de detall d'ocupació.
  
Cessions de dades previstes: Es preveu la cessió de les dades a UNESCO.
  
Òrgans de les administracions responsables del fitxer: director Programa Fòrum UNESCO.
  
Serveis o unitats davant els quals poden exercitar-se els drets d'accés, rectificació, cancel·lació i oposició: Programa Fòrum UNESCO - Vicerectorat de Cultura. Universitat Politècnica de València, Camino de Vera, s/n - 46850 València. Correu electrònic: qqqag@pcugti.atg.pk.


Còpia Permalink ELI